CELEX: 32017R0357
Language: et
Date: 2017-02-28 00:00:00
Title: Komisjoni rakendusmäärus (EL) 2017/357, 28. veebruar 2017, milles käsitletakse toimeaine tsüklaniliprooli heakskiitmata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta (EMPs kohaldatav tekst )

1.3.2017   
            
            
               ET
            
            
               Euroopa Liidu Teataja
            
            
               L 54/4
            
         KOMISJONI RAKENDUSMÄÄRUS (EL) 2017/357,
   28. veebruar 2017,
   milles käsitletakse toimeaine tsüklaniliprooli heakskiitmata jätmist vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 13 lõiget 2,
   ning arvestades järgmist:
   
               (1)
            
            
               Austria sai 19. detsembril 2013 ettevõtjalt ISK Biosciences Europe N.V. määruse (EÜ) nr 1107/2009 artikli 7 lõike 1 kohase taotluse toimeaine tsüklaniliprooli heakskiitmiseks.
            
         
               (2)
            
            
               Vastavalt kõnealuse määruse artikli 9 lõikele 3 teatas referentliikmesriik 17. jaanuaril 2014 taotlejale, teistele liikmesriikidele, komisjonile ja Euroopa Toiduohutusametile (edaspidi „toiduohutusamet“), et taotlus on vastuvõetav.
            
         
               (3)
            
            
               Nimetatud toimeaine mõju inimeste ja loomade tervisele ja keskkonnale on hinnatud kooskõlas kõnealuse määruse artikli 11 lõigete 2 ja 3 sätetega taotleja poolt kavandatud kasutusvaldkonna puhul. Referentliikmesriik esitas hindamisaruande projekti 1. aprillil 2015.
            
         
               (4)
            
            
               Esialgse hindamisaruande on läbi vaadanud liikmesriigid ja toiduohutusamet. Toiduohutusamet esitas komisjonile oma järeldused toimeaine tsüklaniliprooli pestitsiidina kasutamise riskihindamise kohta (2)6. aprillil 2016.
            
         
               (5)
            
            
               28. septembri 2016. aasta kirjaga võttis ISK Biosciences Europe N.V. tsüklaniliprooli loataotluse tagasi. Taotluse tagasivõtmise tõttu ei tohiks toimeainet tsüklaniliprool seega määruse (EÜ) nr 1107/2009 artikli 13 lõike 2 kohaselt heaks kiita.
            
         
               (6)
            
            
               Käesolev määrus ei piira õigust esitada tsüklaniliprooli kohta uut taotlust määruse (EÜ) nr 1107/2009 artikli 7 kohaselt.
            
         
               (7)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiitmata jätmine
   Toimeainet tsüklaniliprooli ei kiideta heaks.
   Artikkel 2
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. veebruar 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 309, 24.11.2009, lk 1.
   
      (2)  EFSA Journal 2016;14(4):4452. Kättesaadav internetis: www.efsa.europa.eu